Синтездик каучуктар

Синтездик каучуктар —  резиналар даярдоочу, ири молекулалык, массалуу, синтез ыкмасы менен алынган эластомерлер. С. к. негизинен каныкпаган бирикмелер (алкадиендер жана алкендер ) полимерлөөдөн жана сополимерлөөдөн алынса, айрым бирлери полифункционалдуу бйрикмелер поликонденсациялоодон алынат. С. к. алуудагы баштапкы мономерлер каучукоген деп аталып, аларга бутадиен, изопрен, хлорпрен, стирол, изобутилен, акрил к-тасы нитрили, а- метилстирол жана башка кирет. Жаратылыш каучуктары сыяктуу эле С. к. макромолекуласы түз сызыктуу узун чынжырдан турат жана айрым бирлери тармакташкан болот. Көпчүлүк С. к. узун чынжырында кош байланыштар болгондуктан, аларга күкүрттү кошуп ысытканда, бир нече мол-лар бир ири тор сыяктуу молекула пайда болот. Бул процесс С. к. вулканизациялоо деп аталат. Вулка-низацияланган каучуктар резина деп аталат. Айрым бир С. к. (мисалы, полиңзо-бутилен, силикон каучугунун жана башка) узун чынжырчалары каныккан мүнөздө болгондуктан, аларды күкүрт менен эмес, органикалык  перооксиддер жана аминдер менен вулканизациялоо керек. С. к. физ.тмех. касиеттерин жогорулатуу үчүн аларга толтургучтар (көө, алюминий оксиди, каолин жана башка) кошулат. С. к. негизинен эки класска бөлүнөт: а) массалык түрдө резиналарды чыгаруучу универсалдык каучуктар (мисалы, автомобилдер шиналарын, резина бут кийимдер, техника резина буюмдарын жана башка); б) өзгөчө шартта кол-донулуучу резиналар даярдоочу ата-йын каучуктар (бузуп жиберүүчү чөйрөлөргө, эриткичтерге, жогорку темп-рага, озондун жана ультракызгылт көк нур таасирине туруктуу резиналар. 

 Колдонулган адабияттар 
 Химия: Энциклопедиялык окуу куралы/Мамлекеттик тил жана энциклопедия борбору, 2004. - 422 б. ISBN 9967-14-021-6
Категория: Химия